บล.ฟินันเซีย ไซรัส คาดวันนี้หุ้นอ่อนแรง ดัชนีวิ่งในกรอบ 1,550-1,560 จุด
กังวลเจรจาการค้าสหรัฐ-จีน หุ้นเด่นเดือน ธ.ค. BCH, CPALL, CPF, PLANB, TCAP
3 ธ.ค. 2562

กังวลเจรจาการค้าสหรัฐ-จีน หุ้นเด่นเดือน ธ.ค. BCH, CPALL, CPF, PLANB, TCAP
บริษัทหลักทรัพย์(บล.)ฟินันเซีย ไซรัส คลาดการณ์ตลาดหุ้นไทยวันนี้ (3 ธ.ค.) ว่าดัชนี หรือ SET Index มีโอกาสอ่อนตัวลงต่อในกรอบ 1,550-1,560 จุด จากบรรยากาศการลงทุนที่เป็นลบหลังตัวเลข ISM ภาคการผลิตสหรัฐฯเดือนพ.ย. ออกมาต่ำกว่าคาด
โดยตลาดกังวลในประเด็นเจรจาการค้าระหว่างสหรัฐฯ-จีนหลังเข้าใกล้วันที่ 15 ธ.ค. ซึ่งจะมีการเก็บภาษีรอบใหม่ นอกจากนี้ทรัมป์ยังเปิดศึกการค้ารอบใหม่โดยเตรียมเก็บภาษีสินค้าโลหะจากบราซิลและอาร์เจนตินา รวมถึงสินค้านำเข้าจากฝรั่งเศส (แชมเปญ กระเป๋าถือ ชีสและอื่นๆ)
นอกจากนี้ เมื่อดูจากการ Short Index Futures เพิ่มขึ้นของต่างชาติทำให้ประเมินการเคลื่อนไหวของตลาดจะค่อนข้างผันผวนในช่วง 1-2 สัปดาห์ข้างหน้า อย่างไรก็ตามคาดว่าจะเริ่มเห็นแรงซื้อกลับที่ฐานแนวรับบริเวณ 1,550 จุดบวกลบ โดยหุ้นที่จ่ายปันผลสูงคาดเคลื่อนไหวแข็งแรงกว่าตลาดในระยะนี้กลยุทธ์ : เก็งกำไรหุ้นที่มีประเด็นบวกเฉพาะตัว/ ทยอยสะสมหุ้นพื้นฐานในช่วงตลาดปรับลงโดยแนวรับสำคัญอยู่ที่ 1,550 จุด ส่วนที่ซื้อแล้วถือต่อ
หุ้นเด่นเดือน ธ.ค. : BCH, CPALL, CPF, PLANB, TCAP